Upravno vijeće Kulturno Informativnog Centra Gospić, javne ustanove za kulturu, na temelju članka 40. i 41. Zakona o ustanovama (NN 76/93, 29/97, 47/99 i 35/08), članka 30. Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića” br. 7/10), Izmjena i dopuna Statuta Kulturno Informativnog Centra Gospić, javne ustanove za kulturu („Službeni vjesnik Grada Gospića“ br. 3/16), i članka 9. Pravilnika o unutarnjem ustrojstvu i načinu rada Kulturno Informativnog Centra Gospić, javne ustanove za kulturu (Klasa: 118-01/10-01/01, Urbroj: 2125/70-01-10-01, Klasa:003-06/12-01/01, Urbroj:2125/70-01-12-15, Klasa:003-06/17-01/02, Urbroj:2125/70-01-17-03, Klasa:003-06/18-01/06, Urbroj:2125/70-01-18-03, Klasa:003-06/19-01/09, Urbroj: 2125/70-01-19-02, Klasa: 003-06/20-01/04, Urbroj: 2125/70-01-20-03) raspisuje

NATJEČAJ
za izbor i imenovanje ravnatelja (m/ž) Kulturno Informativnog Centra Gospić, javne ustanove za kulturu
Uvjeti: za ravnatelja može biti imenovana osoba koja ispunjava uvjete prema Zakonu o ustanovama (NN 76/93, 29/97, 47/99 , 35/08, 127/19)  i Statutu Kulturno Informativnog Centra Gospić, javne ustanove za kulturu.

- visoka stručna sprema,

- jedna godina radnog iskustva,

- stručne, radne i organizacijske sposobnosti,

- aktivno znanje engleskog jezika,

- znanje rada na računalu.

Kandidati su uz pisanu prijavu dužni priložiti: 
- diplomu o stručnoj spremi (ovjerena preslika diplome)
- uvjerenje o nekažnjavanju  (ne starije od 30 dana),

- životopis,

- dokaz o hrvatskom državljanstvu (preslika)
- dokaz o radnom  stažu.

Kandidat  koji se poziva na pravo prednosti pri zapošljavanju prema posebnim zakonima, dužan je u prijavi na javni natječaj pozvati se na to pravo te je dužan osim dokaza o ispunjavanju traženih uvjeta uz prijavu priložiti i svu propisanu dokumentaciju te ima prednost u odnosu na ostale kandidate samo pod jednakim uvjetima. 


Kandidat koji se poziva na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (NN 121/17) i  Zakona o zaštiti vojnih i civilnih žrtava rata dužan je uz prijavu na natječaj dostaviti sve dokaze iz navedenih zakona. Dokazi potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja Republike Hrvatske, poveznica: https://branitelji.gov.hr/zaposljavanje-843/843
Izrazi koji se koriste u ovom natječaju, a imaju rodno značenje, odnose se jednako na muški i ženski rod.
Na natječaj se mogu prijaviti osobe oba spola.

Podnošenjem prijave na ovaj javni natječaj, kandidati natječaja izričito su suglasni da Kulturno Informativni Centar Gospić može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.
Ravnatelj se imenuje na vrijeme od četiri godine.

Rok za podnošenje prijave je 8 dana od dana objave natječaja. Kandidati će o ishodu natječaja biti obavješteni u zakonskom  roku.

Nepravovremene i nepotpune prijave neće se razmatrati.

Prijave na natječaj podnose se Upravnom vijeću u zatvorenoj omotnici na adresu: Kulturno Informativni Centar Gospić, javna ustanova za kulturu, 53000 Gospić, Budačka 12, s naznakom “Natječaj za ravnatelja”.

Natječaj je objavljen 14. srpnja 2022. u Večernjem listu.

  KULTURNO INFORMATIVNI CENTAR GOSPIĆ
  javna ustanova za kulturu
